google/wiki40b huggingface dataset:
Slunečný dvůr

Vyhlásenie ochrany

Štátnou prírodnou rezerváciou (SPR) bol Slunečný dvůr vyhlásený výnosom Ministerstva kultúry 14. marca 1955 pod číslom 57.130/54. Dňa 29. novembra 1988 bola vykonaná novelizácia zoznamu chránených území (vrátane SPR Slunečný dvůr) výnosom Ministerstva kultúry č.14.200/88. Ochrana sa týkala rozlohy 2,9 ha na katastrálnom území obce Jestřebí. Dôvodom ochrany bola lokalita jazyčníka sibírskeho. Prírodná rezervácia je súčasťou vyhláseného územia Vtáčej oblasti Českolipsko - Dokeské pieskovce a mokrade, čo je jedna z lokalít európskej sústavy Natura 2000, Evidenciu oblastí Natura 2000 v Česku má na starosť Agentúra ochrany prírody a krajiny ČR. Českolipská vtáčia oblasť bola vyhlásená nariadením vlády č. 598/2004 Zb. z 27. októbra 2004.

Popis lokality

Rozloha chráneného územia vedeného teraz ako prírodná rezervácia je 2,90 ha, výška je 259 m n. m. Od Provodína je chránená mokraďová lúka vzdialená 1,9 km. V jej susedstve od východu je prírodná pamiatka Konvalinkový vrch, preteká tu od Starých Splavov tečúci Mlynský potok (ďalej známy ako Robečský potok).
Oblasť zrušenej PR je v nadmorskej výške 259 metrov na katastri obce Jestřebí, geomorfologicky spadá do celku Ralská pahorkatina, podcelku Dokeská pahorkatina, okrsku Jestřebská kotlina a podokrsku Jestřebská rovina.

Flóra

Na podmáčanej lúke sa vyskytujú ohrozené rašelinné spoločenstvá vrátane jazyčníka sibírskeho (Ligularia sibirica), ďalej kosatec sibírsky, diablik močiarny a ďalšie. Pretože lúka nie je ekonomicky využívaná, postupne zarastá jelšami a brezami.

Fauna

Pri prieskumoch objavený pŕhľaviar červenkastý, ľabtuška lúčna, strakoš veľký, kačica chrapka a ďalšie

Dostupnosť

Zhruba 250 m severne od okraji lúky vedie železničná Trať 080, najbližšie zastávky sú Staré Splavy (3 km) a Jestřebí (2 km). Súbežne s traťou vedie modro značená turistická cesta z rovnakých miest, teda od Starých Splavov do Jestřebí. Odbočka k lúke vyznačená nie je.

Iný stupeň ochrany

Po vyhlásení národnej prírodnej pamiatky Jestřebské slatiny 10. mája 2012 boli rezervácie a pamiatky na jej území zrušené. Stupeň ochrany sa zvýšil.
Pellefigue

Poloha

Obec má rozlohu 12,81 km². Najvyšší bod je položený 308 m n. m. a najnižší bod 182 m n. m.

Obyvateľstvo

Počet obyvateľov obce je 121 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Snežný pluh

Snežný pluh je zariadenie určené na montáž na vozidlo, ktoré slúži na odhŕňanie snehu z vonkajších povrchov, predovšetkým z povrchu chodníkov, vozoviek či koľají. Termínom sú označované aj vozidlá zimnej údržby, obzvlášť v oblastiach, kde je pravidelne veľké množstvo snehu. Snežnými pluhmi môžu byť vybavené aj koľajové vozidlá pre údržbu železničných tratí. Tvar a náklon snežného pluhu je prispôsobený tak, aby sneh odhŕňal na príslušnú časť vozovky.
Novšie technológie dovoľujú použitie kĺbových pluhových systémov, ktoré dokážu odhrnúť viac pruhov rýchlostnej komunikácie zároveň; medzi jurisdikcie, ktoré prijali túto technológiu patria Ontário v Kanade spolu s Minnesotou a Missouri v USA.

História

Prvé snežné pluhy boli konštruované z dreva a boli ťahané koňmi. S príchodom automobilov za začala mechanizácia snežných pluhov.
V roku 1911 vytvoril prvý moderný snežný pluh David I. Munson, skonštruovaním montážneho mechanizmu na vozidlo. V roku 1923 skonštruovali nórski bratia Hans a Even Øveraasen pluh za automobil a ich vynález je dodnes považovaný za počiatok presadzovania snežných pluhov v zimnej údržbe. V USA založil v meste Clayton v roku 1920 Carl Frink spoločnosť na výrobu snežných pluhov Frink Snowplows, dnes Frink-America, ktorá bola prvou spoločnosťou vyrábajúcou snežné pluhy na svete.
Ladislav Laho

Životopis

V roku 1933 – 1941 študoval na reálnom gymnáziu v Banskej Bystrici, v rokoch 1941 – 1946 na SVŠT v Bratislave. Účastník protifašistického odboja. Po oslobodení spoluzakladateľ vinárskeho výskumu na Slovensku. Zameral sa na biochémiu, analytiku a technológiu vína. V roku 1951 – 1963 riaditeľ Výskumného ústavu vinohradníckeho a vinárskeho v Bratislave. Funkcionár Office Internationale de la vigne et de la vin v Paríži, 1968 – 1980 jej predseda. Autor resp. spoluautor monografií, príručiek a vysokoškolských skrípt, odborných článkov a štúdií.
Ostrov (film z roku 2006)

Dej

Film sa odohráva počas 2. svetovej vojny. Nemci zajali nepriateľský čln a prinútili Anatolija zastreliť kapitána Tichona. Potom, ako vyhodili čln do vzduchu, Anatolija našli na ostrove pravoslávni mnísi. Anatolija premáha vina a žije v pokání. Po tridsiatich rokoch v monastieri sa stal známym pre dar jasnozrivosti a liečiteľské schopnosti. Raz ho prišiel navštíviť istý admirál, ktorého dcéru ovláda démon. Anatolij démona vyženie. Vysvitne, že admirálom je Tichon, ktorého považoval za mŕtveho. Tichon Anatolijovi odpustí jeho skutok. Anatolij môže spokojne zomrieť.
Red Hot Chili Peppers

Hudobný štýl

Hudobný štýl skupiny Red Hot Chili Peppers je charakterizovaný ako funk rock, alternatívny rock a funk metal, s vplyvmi hard rocku, psychedelického rocku a punk rocku. Medzi interpretov, ktorí ovplyvnili tvorbu skupiny patria Defunkt, Parliament-Funkadelic, Jimi Hendrix, Misfits, James Brown, Gang of Four, Bob Marley, Big Boys, Sly and the Family Stone, Ohio Players, Queen, Stevie Wonder, Elvis Presley, The Beach Boys, Black Flag, Ornette Coleman, Led Zeppelin, Bad Brains, Fugazi, Fishbone, Marvin Gaye, Billie Holiday, Santana, Elvis Costello, The Stooges, The Clash, Siouxsie and the Banshees, Devo a Miles Davis.
Ortodoxná synagóga (Brašov)

Charakteristika a dejiny

Budova bola postavená pre ortodoxnú židovskú komunitu v Brašove v roku 1924.
V roku 1941 v priebehu druhej svetovej vojny bola budova synagógy poničená príslušníkmi takzvanej Železnej gardy. Tí okrem poničenia synagógy kompletne zničili rituálne kúpele a židovský cintorín, ktoré sa nachádzali za budovou.
Budova bola postavená v maurskom slohu. Jedinečná je hlavná, predná fasáda na ktorej sa nachádza mozaika s motívmi kvetov a dvoma levmi. Mozaika na prednej fasáde je unikátom, najmä z dôvodu vyobrazenia dvoch levov, keďže zvieracie motívy nie sú na synagógach bežné. Zastavaná plocha synagógy dosahuje 365 m².
Budova je v súčasnosti nefunčná a bola dlho využívaná ako sklad. Stav budovy si Vyžaduje reštauráciu a interiér nie je prístupný.
Tlačová konferencia

Tlačová konferencie (skratka TK) je organizované stretnutie (konferencia, porada či zhromaždenie) podávateľa informácie (najmä štátnych a politických predstaviteľov, zástupcov podnikov, združení, vedeckých a spoločenských inštitúcií, osobností kultúrneho a športového diania) s novinármi s cieľom poskytnúť im aktuálne informácie na publikovanie či odvysielanie verejnosti. Tlačová konferencia patrí k základným nástrojom public relations.
Ako synonymá k termínu tlačová konferencia sa používajú výrazy tlačová beseda (skratka TB), hoci ju odborné definície významovo odlišujú od TK (pozri tlačová beseda), tlačová porada, ktoré je ale zriedkavým a podľa niektorých názorov nesprávne používaným pomenovaním, a hovorový výraz tlačovka, ktorý je skráteným označením pre všetky vyššie uvedené pomenovania. Tlačová konferencia, na ktorej vystupujú zástupcovia dvoch alebo viacerých organizácií (napr. reprezentanti dvoch štátov, viacerých politických strán ap.) sa zvykne označovať ako spoločná tlačová konferencia.

Príprava

Pri organizácii tlačovej konferencie je potrebný výber miesta a času usporiadania TK a následné odoslanie pozvánok s programom, na ktorých je uvedený dôvod konania a mená vystupujúcich. Organizátor spravidla vopred pripraví prejav, taktiež tlačené materiály (media kit, príp. aj materiály na projekciu) a podklady k otázkam, ktoré možno očakávať.

Priebeh

TK sa organizuje pravidelne (napr. po zasadnutí vlády) alebo jednorazovo, pri dôležitých alebo mimoriadnych okolnostiach (napr. pri príležitosti diplomatickej návštevy, prijatí dôležitých vládnych opatrení, uvedení nového produktu na trh atď.). Pre účasť novinára, spravodajcu alebo fotografa na tlačovej konferencii je obvykle potrebná akreditácia udeľovaná tlačovým strediskom organizátora, ktoré zaregistrovaným zástupcom médií poskytne potrebné osobné dokumenty (legitimáciu, označenie) a podklady ku konferencii. Tlačová konferencia trvá spravidla 15 – 20 minút a vedie ju tlačový hovorca alebo moderátor.
Na TK je verbálne odprezentované stanovisko podávateľa informácie. Zvyčajne následne prenechá priestor pre novinárov na kladenie otázok, ktoré niekedy musia byť vopred písomne doručené, a svojimi odpoveďami dopĺňa vyhlásenie. Okrem ústnej informácie môžu novinári dostať pripravené tlačené podklady a dokumenty. Od vystupujúcich nie je prípustná podráždenosť, hnev, zlá nálada ani neochota odpovedať na otázky.
Kladnatá - Grapy

Ochrana

Predmetom ochrany je výskyt vzácnych druhov rastlín na rozmanitých pôdnych typoch a geomorfologických útvaroch.
Atalanta BC

História

Klub síce vznikol až v roku 1907, no organizovaný futbalový oddiel existoval v Bergame už o tri roky skôr. Bol založený švajčiarskymi imigrantmi ako FC Bergamo. Meno "Atalanta" dostal klub po postave legendárnej lovkyne z gréckej mytológie. Oficiálne bol klub uznaný Talianskym futbalovým zväzom až v roku 1914. Súčasný klub vznikol zlúčením medzi klubmi Atalanta a Bergamasca. Atalanta sa dostala do Série A v roku 1937, no hneď aj vypadla. Vrátila sa v roku 1940 a vydržala tam 19 rokov. Po roku sa však opäť prebojovala do Série A a zostala tam zas dlhú dobu až do roku 1973. Najlepšia pozícia Atalanty v Sérii A bolo 5-te miesto z roku 1948. V roku 1981 hrala Atalanta dokonca až tretiu najvyššiu súťaž Sériu C, no hneď v priebehu nasledujúcich dvoch rokov bola opäť v Sérii A. Celkovo strávila Atalanta v Sérii A 51 sezón.
Landreville

Poloha

Obec má rozlohu 14,2 km². Najvyšší bod je položený 321 m n. m. a najnižší bod 164 m n. m.

Obyvateľstvo

Počet obyvateľov obce je 538 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marquette-lez-Lille

Poloha

Obec má rozlohu 4,86 km². Najvyšší bod je položený 23 m n. m. a najnižší bod 16 m n. m.

Obyvateľstvo

Počet obyvateľov obce je 10 029 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Stredná odborná škola polytechnická (Ružomberok, Sládkovičova 104)

História

Stredná priemyselná škola (SPŠ) v Ružomberku vznikla v roku 1952. Obdobie zrodu školy úzko súvisí s prudkým vzrastom industrializácie na Slovensku. Vznikla dekrétom o zriadení školy s platnosťou od 1. septembra 1952 ako Vyššia priemyselná škola strojnícka v Ružomberku.
Čongdžong (3. kráľ Korja)

Život a vláda

Čongdžong sa narodil v roku 923 ako tretí syn kráľa Tchädža. Jeho matkou bola kráľovná Sinmjongsunsong, dcéra čchungdžuského šľachtica Ju Kung-dala (kór. 유긍달 (劉兢達)). Kráľom sa stal v roku 945, keď jeho polovičný brat Hjedžong podľahol chorobe. Odhodlal sa obmedziť moc rôznych príbuzných, ktorí sa do kráľovskej rodiny dostali prostredníctvom manželských zväzkov. Patrili k nim aj Pak Sul-hi (kór. 박술희 (朴述熙)) či Wang Kju (kór. 왕규 (咸規)). Nakoľko mu ale chýbala podpora vrchnej vrstvy v Kägjongu, nedokázal trón nijako výrazne posilniť.
V roku 946 použil 70 000 vriec obilia z kráľovských skladov na podporu budhizmu v krajine. Nasledujúci rok dal postaviť pchjongjanskú pevnosť. Plánoval tam presunúť hlavné mesto (ktorým bol Kägjong), ale tento zámer nemal úspešný koniec.

Smrť

Čongdžong zomrel 13. apríla 949 vo veku asi 27 rokov na následky ochorenia. Spolu so svojou prvou manželkou Mungong je pochovaný v hrobke Allung, ktorá sa nachádza v severokórejskom okrese Käpchung.
Castin

Poloha

Obec má rozlohu 11,22 km². Najvyšší bod je položený 266 m n. m. a najnižší bod 148 m n. m.

Obyvateľstvo

Počet obyvateľov obce je 304 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Picus (žlna)

Charakteristika

Živia sa hmyzom ako ostatné ďatlovité, občas prehltnú aj ovocie alebo vajce. Oproti ďatľom trávia na stromoch menej času, občas lovia aj v mraveniskách či termitiskách. Na Slovensku žijú dva druhy – žlna zelená a žlna sivá.
Reyersova veža

Reyersova veža (franc. Tour Reyers, hol. Reyerstoren) je telekomunikačná veža, ktorá sa nachádza na východe bruselského regiónu, vedľa Reyersovho bulváru a sídla frankofónnej a flámskej televízie. Veža sa nachádza na území obce Schaerbeek.
Pred dokončením tohto vysielača slúžil na šírenie televízneho a rádiového signálu Palác Flagey, nachádzajúci sa v južnej časti belgickej metropoly. Plány na vybudovanie novej, modernejšej veže a nového zázemia pre štátnu televíziu a rozhlas sa objavili v roku 1963. Následne prebehla súťaž na novú vežu, v rámci ktorej bolo predstavených celkom 5 návrhov.
Veža bola dokončená v roku 1979 a tvorí ju mohutný betónový stĺp, ktorého výška je 70 metrov. Na jej vrchole je umiestnený tanier s priemerom 34 m. Tanier bol najprv zostavený na zemi a potom pri dokončení veže vyzdvihnutý do výšky niekoľkých desiatok metrov. Spolu s tanierom a anténami má veža výšku 89 metrov.
Midwayské ostrovy

Midwayské ostrovy alebo (staršie) Midway (po anglicky: Midway Atoll/Midway Island/Midway Islands, po havajsky: Pihemanu) sú atoly s rozlohou 6,2 km², nachádzajúce sa v severnom Tichom oceáne (blízko severozápadného konca Havajského súostrovia), približne na tretine cesty medzi Honolulu a Tokiom.
Je to súčasť tzv. Území USA a v rámci nich „nezačlenené“ územie (unincorporated territory) a územie bez ustavujúceho aktu Kongresu (unorganized territory).
Midwayské ostrovy sú známe najmä ako dejisko bitky o Midway, ktorá sa odohrala v jeho blízkosti 4. až 7. júna 1942. V tejto bitke, ktorá znamenala obrat vojny v Tichomorí, námorníctvo Spojených štátov odrazilo japonský útok.
V súčasnosti je letisko na ostrovoch používané ako núdzové letisko pre dopravné lietadlá, lietajúce cez Tichý oceán podľa pravidiel ETOPS.
Camblain-Châtelain

Poloha

Obec má rozlohu 10,04 km². Najvyšší bod je položený 177 m n. m. a najnižší bod 51 m n. m.

Obyvateľstvo

Počet obyvateľov obce je 1 653 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cagliostro, slávny kúzelník

Cagliostro, slávny kúzelník (Cagliostro in Wien) je opereta, ktorú skomponoval Johann Strauss ml. Premiéra sa konala 27. februára 1875 v Theater an der Wien. Libreto napísali F. Zell a Richard Genée.
Dej operety je inšpirovaný návštevou talianskeho dobrodruha grófa Alexandra Cagliostra vo Viedni v roku 1783. Táto návšteva sa uskutočnila pri príležitosti 100. výročia porážky turkov. Hudba operety v kvalite ďaleko zaostáva za autorovou predošlou operetou Netopier.

Obsah

Cagliostro prichádza do Viedne aj so svojimi pmocníkmi, Blasoninom a Lorencou. Publikum ohuruje vymyslenými historkami, tvrdí že vie vyrobiť zlato a pozná aj recept na nápoj lásky alebo mladosti. Keď hypnózou uspí Lorencu, tá nechtiac vyzradí, že Cagliostro je v skutočnosti hľadaný zločinec, Josef Balsamo. Polícia však zakročí príliš neskoro a falošnému Cagliostrovi sa podarí uniknúť. Mešťania pochopia svoj omyl, že neznámemu cudzincovi tak ľahko naleteli na jeho triky.
Le Tilleul

Poloha

Obec má rozlohu 6,27 km². Najvyšší bod je položený 114 m n. m. a najnižší bod 0 m n. m.

Obyvateľstvo

Počet obyvateľov obce je 687 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bańdzioch Kominiarski

Bańdzioch Kominiarski je veľký jaskynný systém, ktorý bol objavený v roku 1968 poznaňskými speleológmi v masíve Kominiarskiego Wierchu. Tým sa podarilo objaviť asi tri kilometre chodieb a dosiahnuť hĺbku 267 m. V rokoch 1976 až 1978 pokračovali v prieskume jaskyniari z Krakova. Tým sa podarilo objaviť ďalších viac než päť kilometrov chodieb a dosiahnuť hĺbku 546 m (celková denivelácia jaskyne je o 16 m vyššia, teda 562 m). Do roku 2000, kedy TPN jaskyňu uzavrel a nepovolil ďalší výskum jaskyne, bolo známych 9 550 m chodieb. Vchod do jaskyne sa nachádza vo výške 1 683 m.
Rieux-de-Pelleport

Poloha

Obec má rozlohu 8,16 km². Najvyšší bod je položený 686 m n. m. a najnižší bod 309 m n. m.

Obyvateľstvo

Počet obyvateľov obce je 1209 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Celje

Celje (nem. Cilli, chorv. Cilj) je tretie najväčšie mesto v Slovinsku. Má rozlohu 94,9 km² a žije tu 48 081 obyvateľov.
Villers-Carbonnel

Poloha

Obec má rozlohu 7,66 km². Najvyšší bod je položený 85 m n. m. a najnižší bod 47 m n. m.

Obyvateľstvo

Počet obyvateľov obce je 314 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Recording Industry Association of New Zealand

Recording Industry Association of New Zealand (RIANZ) je nezisková obchodná organizácia, ktorá združuje hudobné vydavateľstvá a distribútorov Nového Zélandu. Členstvo je prístupné všetkým vydavateľstvám pôsobiacim v tejto krajine.

Hudobné ceny

Od roku 1965 sú asociáciou RIANZ udeľované ceny New Zealand Music Awards.

Hitparády

RIANZ vydáva oficiálne štatistiky novozélandských singlových a albumových rebríčkov.
Do roku 2004 tiež vydávala celoročné poradie singlov a albumov novozélandských rebríčkov. Od roku 2004 sú tieto rebríčky tvorené na základe ročnej predajnosti v krajine.
Cercoux

Poloha

Obec má rozlohu 41,88 km². Najvyšší bod je položený 111 m n. m. a najnižší bod 18 m n. m.

Obyvateľstvo

Počet obyvateľov obce je 1 160 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Francesco Petrarca

Život

Francesco Petrarca sa narodil v Arezze, odkiaľ sa v roku 1313 presťahoval do Avignonu, kde začal svoje štúdium, od roku 1318 študoval práva v Montpellier a potom (od roku 1322) v Bologni, štúdium ukončil z finančných dôvodov krátko po smrti svojho otca (1326). Ešte v roku 1326 sa stal kňazom. Jeho kariéra v cirkevných službách bola pomerne úspešná, niekoľkokrát vyzýval pápeža k návratu do Ríma. Roku 1343 bol poverený pápežom na diplomatickú cestu do Neapola, po návrate neprijal biskupstvo.
Roku 1347 vyzýval pri vzbure v Ríme k obnove antického Ríma, čo viedlo k ochladeniu vzťahov medzi ním a rodinou Colonnov, s ktorou sa veľmi priatelil, a pápežovým okolím. V tom istom roku bol nútený prijať kanonikát v Parme.
Roku 1353 sa presťahoval do Milána, kde až do roku 1362 pôsobil v diplomatických službách arcibiskupa G. Viscontiho.
Roku 1362 sa presťahoval do Benátok, odkiaľ bol roku 1370 pápežom Urbanom pozvaný späť do Ríma. Cestou sa prejavil jeho vek a v Padove ochorel natoľko, že už nemohol pokračovať v ceste. Po svojom uzdravení sa stiahol do ústrania a až do smrti žil u svojej dcéry v dedinke Arquà.
Irena Ďurišová

Životopis

Študovala na gymnáziu, zúčastnila sa protifašistického odboja. Po roku 1945 sa venovala funkcionárskej  práci v aparáte Komunistickej strany. V rokoch 1949 – 1951 bola predsedníčka KV KSS v Banskej Bystrici, potom v Bratislave. V roku 1955 absolvovala Vysokú stranícku školu v Slapoch. Pôsobila aj v Rimavskom Brezove a v Rimavskej Sobote. Bola podpredsedníčka Slovenskej národnej rady, členka Ústredného výboru Komunistickej strany Česko-Slovenska a poslankyňa Národného zhromaždenia. Pracovala v ženskom hnutí, bola aktívna pracovníčka zväzu žien. V roku 1970 bola z politických  dôvodov odvolaná z funkcií.
Slapy (astrofyzika)

Slapy (iné názvy: slapové pohyby, slapové deformácie, slapové javy) sú periodické zmeny rozloženia hmoty astronomického telesa vznikajúce v podstatnej miere vplyvom obehu a príťažli­vých síl iných astronomických telies, napr. v prípade planéty Zem vplyvom Mesiaca a v menšej miere vplyvom Slnka. Príslušné sily (vyvolané gravitačným poľom kozmických telies), ktoré tieto zmeny podmieňujú, sa nazývajú slapové sily.

Slapové sily

Slapová sila je druhotným efektom gravitačnej sily a jej dôsledkom je napr. príliv a odliv na Zemi (tzv. oceánske slapy). Vzniká preto, že gravitačné pole nie je konštantné pozdĺž celého telesa. Keď sa teleso ocitne pod vplyvom gravitácie iného telesa, gravitačné zrýchlenie na bližšej a vzdialenejšej strane sa môže výrazne líšiť. To vedie k deformácii tvaru telesa bez toho, aby sa zmenil jeho objem. Ak má teleso na začiatku guľový tvar, slapová sila má tendenciu deformovať ho do tvaru elipsoidu s dvoma vydutinami, jednou na strane otočenej k telesu a druhou na strane odvrátenej.
Kalcitonín

Kalcitonín je polypeptidový hormón zložený z 32 aminokyselín, ktorý je u ľudí produkovaný hlavne parafolikulárnymi bunkami štítnej žľazy (tiež nazývanými ako C bunky) a u zvierat ultimobranchiálnymi telieskami. Pôsobí na zníženie vápniku (Ca²⁺) v krvi, t. j. pôsobí proti hormónu parathormón (PTH).
Bol nájdený v rybách, plazoch, vtákoch a cicavcoch. Jeho dôležitosť u ľudí nebola dokázaná tak, ako jeho dôležitosť u iných zvierat.
Tara (zdrojnica Driny)

Tok

Tara je zdrojnicou Driny, pramení vo výške cca 2000 m neďaleko hranice s Albánskom, 30 km južne od mesta Kolašin. Zarezáva sa do vápencových hôr, kde vytvára 78 km dlhý kaňon, ktorý je súčasťou národného parku Durmitor. Ten je aj vďaka kaňonu zapísaný Zoznamu svetového dedičstva UNESCO. Rieka je považovaná za raj pre vodné športy, napríklad rafting. Potom rieka meandruje a opúšťa Čiernu Horu a sútokom s riekou Piva vytvára v Bosne a Hercegovine Drinu (vlieva sa do Sávy), ktorá patrí do úmoria Čierneho mora.
Rebríček obyčajný

Vzhľad

Trváca bylina s priamymi stonkami ukončenými bohatými, metlinovitými súkvetiami. Tieto sú zložené z malých, bielych, niekedy aj ružovo zafarbených úborov. Prízemné aj stonkové listy, ktoré sa podobajú listom papradia, sú kopijovité a dvojito až trojito perovite zložené. Plod je bledá, podlhovastá nažka.
Zbiera sa celá bylina s kvetmi i bez nich.
V hlbokých údoliach a v nížinách prevládajú rebríčky s bielymi kvetmi,v Alpách, naopak, s červenými.

Výskyt

Tento v Európe a Ázii všeobecne rozšírený druh rastie na medziach, lúkach, na trávnatých lokalitách, rumoviskách, v kroviskách a suchých svahoch, aj v lese.
Bouvigny-Boyeffles

Poloha

Obec má rozlohu 9,07 km². Najvyšší bod je položený 192 m n. m. a najnižší bod 68 m n. m.

Obyvateľstvo

Počet obyvateľov obce je 2 453 (2011).
Nasledujúci graf zobrazuje vývoj počtu obyvateľov v obci.
Zdroje: INSEE